Milan Lasica

Doc. Milan Lasica (* 3. február 1940, Zvolen – † 18. júl 2021, Bratislava) bol slovenský humorista, dramatik, prozaik, textár, herec, režisér, moderátor a spevák. Spolu s Júliusom Satinským tvorili komickú dvojicu.

 Životopis 

 Mladosť a štúdium 
Milan Lasica sa narodil 3. februára 1940 vo Zvolene, odkiaľ pochádzala jeho matka. Pred jeho narodením rodičia žili v Košiciach, no po roku 1938, keď Košice pripadli Maďarsku, sa rodina presťahovala do Zvolena. Otec bol bankovým úradníkom a keďže niekoľko mesiacov po Milanovom narodení dostal lepšie pracovné miesto v Tatra banke, presťahovali sa do Bratislavy. Tu Milan Lasica prežil väčšinu svojho života.

Milanova stará mama (otcova mama) sa narodila ako sedliacka dcéra Anna Ratkovská (cca 1885). Keď mala 20 rokov vydala sa za bankového úradníka Lasicu (1879). Ten, keďže si chcel udržať miesto a postup v banke, pomaďarčil si meno na Lipcsei (Ľupčiansky). V r. 1914 narukoval a domov sa vrátil s ťažkým zranením. Stará mama ovdovela, keď mala 36. Už nikdy sa nevydala a až do smrti chodila v čiernom. Po mužovej smrti si otvorila obchod so zmiešaným tovarom (v r. 1948 znárodnený). 

Starý otec po matke sa volal Šmálik, bol Slovák ako repa. Matkin starý otec sa volal Muellhans. Bol Maďar a nevedel vôbec po slovensky. Milanov otec sa znovu oženil s Lýdiou Messerschmidtovou z Trenčína, čisto nemeckého pôvodu, jej otec bol pekár a sobotistický kazateľ. 

Komunistický prevrat vo februári 1948 podľa Lasicu zasiahol aj jeho rodičov: „Môj otec prišiel o zamestnanie, pretože Tatra banku zrušili.“ „Bol nútený odísť do výroby, vraj aby získal nejaké skúsenosti ako robotnícka trieda.“  Tieto udalosti ovplyvnili aj osobný život manželov Lasicových, ktorí sa rozviedli. Milana poslali do Pliešoviec, neďaleko Zvolena, kde žil so svojou starou mamou a otcovou sestrou Jolankou, ktorá nemala deti. Jeden rok tam aj chodil do školy. Druhého manžela (Mateja Weselého) si Lasicova mama zobrala ešte v ten istý rok, ako sa rozviedla. Keď bola v šiestom mesiaci tehotenstva s Milanovou nevlastnou sestrou Veronikou, syna si vzala opäť k sebe do Bratislavy. Tu navštevoval Prvú jedenásťročnú strednú školu v Bratislave (dnes známu ako GAMČA). Napriek všetkému mal Milan so svojou matkou Editou Weselou, ktorá zomrela koncom roku 2007 ako 92-ročná, dobrý vzťah.http://www.osobnosti.sk/index.php?os=zivotopis&ID=288 

V r, 1957 bol prijatý (napriek kádrovému posudku) na VŠMU. Na prijímacích skúškach bola seriózna komisia: Marták, predseda Matice, Karvaš, slávny spisovateľ, Boor, uznávaný literát a esejista, Rampák, kritik a historik, a Mrlian, kritik, teoretik, estetik a ideológ. Na prekážku mohol byť pre Lasicu len triedny pôvod, ale tá škola, najmä zásluhou jej rektora Andreja Bagara, dávala šancu aj tým, čo boli na tom kádrovo zle.Vyštudoval dramaturgiu so zameraním na divadlá malých foriem na VŠMU v Bratislave. 

 Kariéra 
Už počas štúdia začal vystupovať v Tatre Revue, kde spolu s Júliusom Satinským predvádzali svoje autorské dialógy. V rokoch 19641967 pracoval ako dramaturg Československej televízie, v rokoch 19671970 bol členom Divadla na korze v Bratislave (ktoré bolo v roku 1970 zatvorené a Lasica a Satinský dostali zákaz umeleckej činnosti). Ďalej pôsobil vo viacerých divadlách – v rokoch 19701972 v divadle Večerní Brno, 19721978 v spevohrách Novej scény v Bratislave a od roku 1978 bol členom činohry Novej scény v Bratislave. Od roku 1982 bol umeleckým šéfom Štúdia S, kde neskôr pôsobil ako riaditeľ.

Od roku 1959, ešte počas štúdia, začal Milan Lasica vystupovať s Júliusom Satinským v autorských divadelných predstaveniach, v ktorých svojským humorom s prvkami irónie reagovali na súčasné spoločenské dianie a na život ako taký. Spolu sa stali zakladateľmi moderného slovenského humoru, ktorý sa odpútal od typu zábavného ľudového rozprávačstva a priklonil sa k intelektuálnemu satirickému nazeraniu na svet. 

„Mojou celoživotnou ambíciou bolo stáť na javisku a povedať niečo, aby sa ľudia smiali.“ 

Ako komediálno-kabaretná dvojica účinkovali v Tatra revue a od 1966 v Divadelnom štúdiu (Divadlo na korze), čo bolo odjakživa ich veľkým snom. Doba však snom nepriala. Milan Lasica vravel: „,Politická satira bola režimom povolená, no my sme boli dvojica, ktorá sa venovala ,humoru‘ a humor ako prejav slobody, ten bol zakázaný. Režim ho nevedel úplne ovládnuť, preto sa ho musel zbaviť.“ V roku 1970 bolo Divadlo na korze kvôli kritike okupačných pomerov zatvorené a humornej dvojici komunistický režim zakázal umeleckú činnosť.

Ich útočiskom sa v rokoch 19701972 stalo kabaretné divadlo Večerní Brno, no aj tu boli pod drobnohľadom Štátnej bezpečnosti. Po dvojročnom pôsobení museli z Česka odísť a vrátili sa na Slovensko. Po návrate do Bratislavy sa stali vďaka ponuke Ivana Krajíčka a Kamila Peteraja členmi operety Novej scény, pričom sa mali podieľať na komediálnych hudobných inscenáciách. Aj v tomto čase bola ich tvorba pod dohľadom štátnych orgánov. „Často sa nám stalo, že kým sme začali predstavenie, tak usporiadateľ prišiel, zavolal si nás niekam na záchod a tam nám povedal, že v hľadisku bude takýto človek, aby sme si dávali pozor“, hovoril Lasica. Umelci mali neustále pocit toho, že sú sledovaní a z veľkej časti i strach z toho, že ktokoľvek môže kedykoľvek prekrútiť ich slová a vyvodiť z toho dôsledky. Emigrácia, pre ktorú sa rozhodlo množstvo slovenských umelcov, pána Lasicu neoslovila natoľko, aby jej podľahol. Hovorí, že puto k Slovensku bolo prisilné a nakoľko jeho životným poslaním i povolaním bol život na javisku, nevedel si predstaviť pôsobenie v inojazyčnej kultúre. Riadil sa slovami Jana Wericha: „Keď chcete robiť tento typ humoru, musíte v danom jazyku vyrásť.“

Podľa dobového denníka Rudé právo figuroval podpis Milana Lasicu v dokumente zvanom Anticharta zo začiatku roka 1977, ktorá mala byť reakciou na Chartu 77. Rudé právo, 31. január/1977 Dokument s oficiálnym názvom: Za nové tvorivé činy v mene socializmu a mieru, obsahoval podpisy takmer 7 000 ľudí, predovšetkým známych osobností Československa – spisovateľov, dramatických umelcov, skladateľov, hudobníkov, architektov, výtvarníkov. Mocní vtedajšieho politického systému sa snažili na stretnutí v pražskom Národnom divadle použiť všetky možné prostriedky, aby oproti vyhláseniam Charty 77, ich Antichartu podpísalo „chtiac – nechtiac“, čo najviac intelektuálov. Mnohých podpis sa tam dostal len v domnienke, že podpisujú prezenčnú listinu zo stretnutia, iní podpísali zo strachu, čo sa stane, ak nepodpíšu, a mnohí ani len netušili, že aj ich meno bolo použité na posilnenie moci režimu. Milan Lasica nikdy idey komunizmu nezdieľal a nikdy do Komunistickej strany Československa nevstúpil, Štátna bezpečnosť ho naopak evidovala ako preverovanú, t.j. nepohodlnú osobu.

Patril medzi pravidelných účinkujúcich televíznych relácií Sedem (v rokoch 20012021) a Zlaté časy (v rokoch 20162021).
 V jednom z posledných rozhovorov v júni 2021 priznal, že počas pandémie koronavírusu mu síce chýbali diváci, avšak viac mu chýbala možnosť stretávať sa v kaviarňach s priateľmi.

 Smrť 
Milan Lasica zomrel dňa  18. júla 2021 počas výročného koncertu skupiny Bratislava Hot Serenaders v bratislavskom Štúdiu L+S. Potom, ako dospieval skladbu „Ja som optimista“, počas klaňačky náhle odpadol. Po tejto udalosti sa ho nepodarilo oživiť. Ako príčina úmrtia bola určená náhla porucha srdcového rytmu.

 Osobný život 
Keď mal Milan Lasica dvadsaťdva rokov, oženil sa s herečkou Zorou Kolínskou. Svadbu mali v deň jej promócie na Vysokej škole múzických umení (VŠMU). Po ôsmich rokoch sa rozviedli. S druhou manželkou, o vyše osem rokov mladšou Magdou Vášáryovou, s ktorou sa oženil na jeseň 1980, mal dcéry Hanu (* 1981) a Žofiu. Lasica bol členom evanjelickej cirkvi augsburského vyznania.

 Tvorba 
Milan Lasica začínal písaním autorských dialógov a scénok pre seba a svojho partnera Júliusa Satinského, v ktorých porušoval všetky pravidlá realistického divadla. Vo svojej dramatickej tvorbe si bral za vzor českých komikov Voskovca a Wericha. Komika Lasicu a Satinského je založená na rozoberaní banálnych životných situácií a ich posune až do absurdna, čo im umožňuje dosiahnuť aj veľmi svojský prístup k jazyku. Absurdná poloha ich textov však nemá byť únikom z reality, ale skôr zvýraznením a upozornením na prázdnosť jazyka a nebezpečenstvo konvenčného myslenia. Tieto texty tiež neostávajú bez skeptického pohľadu na slovenskú mentalitu. Písal najmä texty piesní a naspieval dva albumy starých evergreenov s hudobným zoskupením Bratislava Hot Serenaders. 

 Diela 
 Knižné publikácie 
1968 – Nečakanie na Godota, súbor dramatických scénok a poviedok (spoluautor Július Satinský) – Tatran
1969 – Radostná správa pre všetkých, ktorí majú problémy s mechúrom, divadelné predstavenie
1970 – Lasica, Satinský a vy, výber z viacerých predstavení dvojice Lasica – Satinský (spoluautor Július Satinský)
1971 – Ako vzniká sliepka, divadelné predstavenie
1985 – Bolo nás jedenásť, texty piesní
1988 – Tri hry (spoluautor Július Satinský)
1989 – Piesne o ničom, texty piesní – Tatran
1996 – L&S I, (súborné dielo Milana Lasicu a Júliusa Satinského) – Bagala, ISBN 80-967516-6-2
1997 – Trialóg (spolu s Júliusom Satinským a Miroslavom Horníčkom) – L.C.A.,
1998 – L&S II, (súborné dielo Milana Lasicu a Júliusa Satinského) – L.C.A, ISBN 80-88897-27-0
1999 – Zoči-voči (spoluautor Tomáš Janovic) – L.C.A., ISBN 8088897270,
2003 – Spoza dverí – Ikar, ISBN 80-551-0575-8
2003 – Piesne a iné texty – Q 111, ISBN 80-89092-05-5
2004 – Bledomodrý svet Júliusa Satinského (spoluautor Jan Kolář) – Štúdio L+S, ISBN 80-969028-06,  (priložené CD Škola života L+S (Ako sa stať námorníkom)
2005 – Lenže ja som iba komik (Rozhovory s Jánom Štrasserom) – Forza Music, ISBN 80-968475-4-6
2007 – Bodka – Fejtóny 2003-2006, zbierka fejtónov uverejnených v týždenníku Týždeň. – Forza Music, ISBN 978-80-968475-8-7
2008 – L+S – Jubileum (kniha + CD), Forza Music, ISBN 8089359000,
2008 – Dialógy (kniha + CD), Forza Music, ISBN 8096847597,
2008 – Slávne texty slávnych piesní – Milan Lasica (kniha+CD), Forza Music, ISBN 9788089359103, (edícia Slávne texty slávnych piesní),
2009 – Bodka 2 – Fejtóny 2007-2009, zbierka fejtónov uverejnených v týždenníku Týždeň. – Forza Music, ISBN 978-80-89359-13-4
2012 – Listy Emilovi, zbierka fejtónov uverejnených v týždenníku Týždeň.
2016 – Piesnenie , výber z piesňových textov doplnený ilustráciami Mareka Ormandíka
2020 – Frídrop Milana Lasicu, zbierka fejtónov uverejnených v časopise Golf.
2021 – V krátkosti , denníkové zápisky z rokov 2009-2015 doplnené ilustráciami Mareka Ormandíka

 Dráma 
1975 – Plné vrecká peňazí, muzikálové prepracovanie hry Jána Soloviča Žobrácke dobrodružstvo
1985 – Výrobca šťastia, dramatizácia románu Vladimíra Mináča (tiež figuruje ako spoluautor)
1986 – Deň radosti
1986 – Náš priateľ René, voľne podľa Jozefa Ignáca Bajzu

 Piesňová tvorba 

 Diskografia 
Milan Lasica, Tomáš Janovic a Ladislav Gerhardt
 Záplata – Milan Lasica, Tomáš Janovic a Ladislav Gerhardt – Supraphon 1 28 0444, 1970, LP	
 Záplata – Milan Lasica, Tomáš Janovic a Ladislav Gerhardt – Opus 91 28 0023, 1970, LP Milan Lasica, discogs.com
Milan Lasica, Július Satinský 
 Plné vrecká peňazí – Bázlik ◦ Solovič ◦ Lasica ◦ Satinský – Opus 91 28 0023, 1978, LP	
 Dialógy – Milan Lasica, Július Satinský – Opus 9118 0849, 1980, LP Lasica + Satinský, discogs.com
 S.O.S. – Ján Solovič, úprava Milan Lasica, Július Satinský – Opus 9118 1008, 1980, LP	
 Ktosi je za dverami – Milan Lasica, Július Satinský – Opus 91 2683-2, 1982, LP (reedícia na cd Opus 91 2684-2, 2000)
 Ktosi je za dverami 2 – Milan Lasica, Július Satinský – Opus 9018 1320, 1983, LP (reedícia na cd Opus 91 2684-2, 2000)
 Cibuľa na masti – Milan Lasica & Július Satinský – Bonton 492818 2, 1998, CD Cibuľa na masti (Cibule na sádle, 1969, 1970, 1998, 2000, 2009), mluveny.panacek.com
 Úryvok z rozsiahlejšieho cyklu – Milan Lasica & Július Satinský – Opus 91 2558-4, 1999, MC
 Pred popravou – Milan Lasica & Július Satinský – Opus 91 2665-4, 1999, MC	
 Strela ti do matere – Milan Lasica & Július Satinský – Bonton 495363 2, 1999, CD
 Trialóg – Horníček & Lasica & Satinský – Opus 91 2476-4, 1999, MC
 Život ako farebné dobrodružstvo – Lasica & Satinský & Nárožný – Formi Records FOR 0001-2, 2003, CD
Milan Lasica, Július Satinský, Jaroslav Filip 
 Bolo nás jedenásť – Milan Lasica, Július Satinský, Jaroslav Filip – Opus 9116 1180, 1981, LP	
 S vetrom opreteky – Milan Lasica, Július Satinský, Jaroslav Filip – Opus 9113 1366, 1982, LP
 Deň radosti – Milan Lasica, Július Satinský, Jaroslav Filip – Opus 9318 2200, 1990, 2LP
 Lasica & Satinský & Filip – Bolo nás jedenásť – Opus 1981, Bonton 1998, Sme, 2007 http://www.hudba.sk/recenzie/2007-06-11-slovenske-legendarne-albumy-lasica-satinsky-filip-bolo-nas-jedenast
 Bolo nás jedenásť – Sťahovaví vtáci – Opus, 2011, CD (edícia: Opus 100) 
Milan Lasica, Jaroslav Filip
 My (do tanca a na počúvanie) – Milan Lasica, Jaroslav Filip – Opus 9313 1798, 1988, LP	
 Sťahovaví vtáci – Milan Lasica, Jaroslav Filip – Opus 9313 2208, 1990, LP	
 Do Tanca... i na počúvanie – Lasica ★ Satinský ★ Filip – Opus 91 2817-2, 1999, 2CD	  
 My (do tanca a na počúvanie) / Sťahovaví vtáci – Milan Lasica & Jaroslav Filip – Sony Music / Bonton (Slovakia) 501022 2, 2000, 2CD
s Bratislava Hot Serenaders	
 Ja som optimista (s Bratislava Hot Serenaders) – Forza Music, 2001, CD
 Celý svet sa mračí (s Bratislava Hot Serenaders) – Forza Music, 2002, CD
 Milan Lasica & Bratislava Hot Serenaders – Forza Music, 2002, DVD
 Keď zastal čas (s Bratislava Hot Serenaders) – Forza Music, 2011, CD, (s Milanom Lasicom) Milan Lasica a Bratislava Hot Serenaders – Keď zastal čas Hudobné centrum, Hudobný život Milan Lasica a Bratislava Hot Serenaders zastavili hudbou čas
s Petrom Lipom 
Milan Lasica patril medzi autorov mnohých textov piesní Petra Lipu. Tu je zoznam ich spoločných autorských projektov:
 Lipa spieva Lasicu – Peter Lipa, Milan Lasica, East – West Promotion, 2006
 Návšteva po rokoch – Peter Lipa, Milan Lasica – East – West Promotion EW 0023-2-531, 2013, CD Peter Lipa a Milan Lasica – Návšteva po rokoch
 Podobnosť čisto náhodná – Peter Lipa, Milan Lasica, East West Promotion – kompilácia 2×CD, – EW 0026-2-531, 2016
Ďalšie projekty
 Müller spieva Lasicu, Lasica spieva Müllera, Müller a Lasica spievajú Filipa – Sony BMG, 2008, CD
 Slávne texty slávnych piesní – Milan Lasica – Forza Music, 2008, (kniha+CD), (edícia Slávne texty slávnych piesní) Milan Lasica – Edícia "Slávne texty slávnych piesní", kanál Forza Music Opus – youtube.com
 Listy Emilovi – 2012, – svoju knihu Lasica nahovoril, čím sa stala „jednou z prvých autorom interpretovaných slovenských audiokníh zo žánru beletria“.
 Mojich osemdesiat – Opus 91 2901-2, 2020, 4CD 
Ďalšie kompilácie
 Veľkí herci spievajú deťom – Enigma, 2007, Kniha s CD, ISBN 978-80-969830-0-1 (na CD spievajú: Milan Lasica, Maroš Kramár, Marián Labuda ml., Boris Farkaš, Zuzana Kronerová, Ondrej Kovaľ, Zuzana Tlučková, Soňa Norisová, František Kovár, Helena Krajčiová)

 Filmografia 

 Herecká filmografia 		
 1961 – Vždy možno začať  ....Farkaš
 1962 – Výlet po Dunaji  ....Milan
 1965 – Nylonový mesiac
 1966 – Večer pre dvoch
 1967 – Cézar a detektívi  ....Indián
1967 – Sedem Svedkov
 1968 – Soirée
 1969 – Sladké hry minulého leta  ....Barón - podľa Lasicu asi najlepší film v ktorom hral. Film poslali do Monte Carla kde vyhral Veľkú cenu.
 1978 – Nekonečná – nevystupovat  ....Milan
 1979 – Hodinářova svatební cesta korálovým mořem  ....šepkár
 1979 – Ťaví zadok – TV inscenácia
 1980 – Človek nikdy nevie ....Bohun
 1981 – Buldoci a třešně
 1981 – Plavčík a Vratko  ....mág
 1982 – Srdečný pozdrav ze zeměkoule  ....ufón „A"
 1983 – Samorost  ....doc. Pavel Šťastný
 1983 – Tři veteráni  ....colník  
 1984 – Falošný princ  ....vezír
 1984 – Keď jubilant plače  ....Dr. Chomút
 1986 – Utekajme, už ide!  ....dr. Mahm
 1987 – Devět kruhů pekla  ....dr. Kalivoda
 1987 – Neďaleko do neba  ....Lucifer
 1987 – Pehavý Max a strašidlá  
 1988 – Don Juan – TV film
 1989 – Vážení přátelé, ano  ....Boban Fischer
 1991 – Tajomstvo alchymistu Storitza  ....župan
 1992 – Výstrel na Bonaparta – TV
 1993 – Kanárská spojka  ....muž z Chicaga
 1993 – Posledný coctail ... veľvyslanec
 1994 – Saturnin  ....doktor Vlach
 1997 – Výchova dívek v Čechách  ....Karel Král
 1998 – Pasti, pasti, pastičky  ....Bach
 1999 – Hanele  ....dedo Šafar
 2003 – Talár a ptačí zob – TV
 2005 – Konečná stanica  ....Sliepka
 2006 – Obsluhoval jsem anglického krále  ....Profesor
 2008 – Mínus Dva
 2010 – Kriminálka Staré mesto (TV)
 2013 – Kriminálka Staré mesto II
 2014 – Dědictví aneb Kurvaseneříká
 2015 – Rukojemník
 2016 – Agáva
 2017 – Cuky a Luky Film

 Režijná filmografia 
 1997 – Hlava Medúzy – TV	
 2003 – Talár a ptačí zob – TV
 2003 – Úlet – TV
 2004 – Nadměrné maličkosti: Duch modrého pokoje – TV

 Moderovanie 
 1993 Mojich sedem divov – talkshow so známymi osobnosťamihttp://www.stv.sk/stv/press/styri-televizne-stretnutia-s-jubilantom-stanislavom-stepkom/
 Ktosi je za dverami
 Nikto nie je za dverami
 Všetci sú za dverami
 Kam zmizel ten starý song, v Českej televízii http://www.ceskatelevize.cz/program/1127325486-17.07.2005-17:15-1-kam-zmizel-ten-stary-song.html?from=60&deid=933 http://www.tyzden.sk/casopis/2009/24/bodka-milana-lasicu-1.html http://www.czsk.net/dotyky/2_2006/televizia.html Aj ten starý song zmizol
Všetci sú za dverami

 Ocenenia 
 1997 – Krištáľové krídlo za celoživotné dielo spoločne s Júliusom Satinským
 2003 – Nositeľ medaily Za zásluhy I stupeň (Česko)
 2005 – Pribinov kríž II. trieda
 2006 – Novinárska cena v kategórii Najlepší krátky publicistický príspevok v printových médiách za stĺpčeky v časopise .týždeň
 2015 – Na 35. ročníku Kremnických gagov získal Zlatého gunára za celoživotné dielo

 Referencie 

 Literatúra 











 Pozri aj 
 Magda Vášáryová
 Július Satinský
 Tomáš Janovic
 Jaroslav Filip

 Iné projekty 

 Externé odkazy 

 Milan Lasica na webe Paměť národa


 Milan Lasica v hudobnej databáze Discogs


Kategória:Slovenskí divadelní herci
Kategória:Slovenskí filmoví herci
Kategória:Slovenskí televízni herci
Kategória:Slovenskí divadelní režiséri
Kategória:Slovenskí televízni režiséri
Kategória:Slovenskí spisovatelia
Kategória:Slovenskí komici
Kategória:Slovenskí humoristi
Kategória:Slovenskí textári piesní
Kategória:Slovenskí speváci
Kategória:Slovenskí televízni moderátori
Kategória:Pracovníci Slovenskej televízie
Kategória:Radošinské naivné divadlo
Kategória:Riaditelia divadiel na Slovensku
Kategória:Laureáti Ceny Dominika Tatarku
Kategória:Držitelia Krištáľového krídla
Kategória:Laureáti Novinárskej ceny
Kategória:Osobnosti zo Zvolena
Kategória:Členovia SFTA
Kategória:Držitelia Slnka v sieti
Kategória:Absolventi Divadelnej fakulty Vysokej školy múzických umení
Kategória:Nositelia Medaily Za zásluhy (Česko)
Kategória:Laureáti Pribinovho kríža II. triedy
Kategória:Držitelia ceny Igric